CELEX: 32016D1079
Language: hu
Date: 2016-06-23 00:00:00
Title: A Politikai és Biztonsági Bizottság (KKBP) 2016/1079 határozata (2016. június 23.) az Európai Uniónak a földközi-tengeri térség déli középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és az EUNAVFOR MED/1/2015 (EUNAVFOR MED/2/2016) határozat hatályon kívül helyezéséről

5.7.2016   
            
            
               HU
            
            
               Az Európai Unió Hivatalos Lapja
            
            
               L 179/31
            
         A POLITIKAI ÉS BIZTONSÁGI BIZOTTSÁG (KKBP) 2016/1079 HATÁROZATA
   (2016. június 23.)
   az Európai Uniónak a földközi-tengeri térség déli középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és az EUNAVFOR MED/1/2015 (EUNAVFOR MED/2/2016) határozat hatályon kívül helyezéséről
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a földközi-tengeri térség déli középső részén folytatott katonai műveletéről (EUNAVFOR MED SOPHIA művelet) szóló, 2015. május 18-i (KKBP) 2015/778 tanácsi határozatra (1) és különösen annak 6. cikkére,
   mivel:
   
               (1)
            
            
               A (KKBP) 2015/778 határozat 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) az EUNAVFOR MED SOPHIA művelethez az EU-erők parancsnokának kinevezéséről szóló határozatok meghozatalára.
            
         
               (2)
            
            
               A PBB 2015. június 17-én elfogadta a (KKBP) 2015/958 határozatot (2), mellyel Andrea GUEGLIO ellentengernagyot nevezte ki az EU-erők parancsnokává.
            
         
               (3)
            
            
               Az EU műveleti parancsnoka azt javasolta, hogy Andrea GUEGLIO ellentengernagy utódjaként 2016. június 27-i hatállyal Giuseppe BERUTTI BERGOTTO ellentengernagyot nevezzék ki az EU-erők parancsnokává.
            
         
               (4)
            
            
               Az EU Katonai Bizottsága támogatja ezt a javaslatot.
            
         
               (5)
            
            
               A (KKBP) 2015/958 határozatot ezért hatályon kívül kell helyezni.
            
         
               (6)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2016. június 27-től Giuseppe BERUTTI BERGOTTO ellentengernagyot nevezi ki az EU-erők parancsnokává az Európai Uniónak a földközi-tengeri térség déli középső részén folytatott katonai műveletéhez (EUNAVFOR MED SOPHIA művelet).
   2. cikk
   A (KKBP) 2015/958 határozat 2016. június 27-től hatályát veszti.
   3. cikk
   Ez a határozat 2016. június 27-én lép hatályba.
   
      Kelt Brüsszelben, 2016. június 23-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 122., 2015.5.19., 31. o.
   
   
      (2)  A Politikai és Biztonsági Bizottság (KKBP) 2015/958 határozata (2015. június 17.) az Európai Uniónak a földközi-tengeri térség déli középső részén folytatott katonai műveletéhez (EUNAVFOR MED) az EU-erők parancsnokának kinevezéséről (EUNAVFOR MED/1/2015) (HL L 156., 2015.6.20., 24. o.).